# &kuser;i käsiraamat

Matt
Johnston

    &Matt.Johnston.mail;

Lauri
Watts

    &Lauri.Watts.mail;

Korrigeerija
Jonathan
Singer

    &Jonathan.Singer.mail;

Korrigeerija
Marek
Laane

    bald@starman.ee

Tõlge eesti keelde
2000
&Matt.Johnston;
&FDLNotice;
2002-10-08
1.0

See dokumentatsioon kirjeldab &kuser;i versiooni 1.0. Rakendus võimaldab hallata süsteemi kasutajaid ja gruppe.

kuser
kasutaja
haldus
haldamine
vahendid
grupp
parool

## Alustamine

See on &kuser;i lühike sissejuhatus. Lähemat infot leiab peatükist Kasutamine.

Tegelikult pole selleks, et hakata &kuser;it kasutama, vaja mitte kui midagi - välja arvatud seadistamine.

Kui kõik soovitud muudatused on tehtud, tuleb need salvestada, et need ka rakenduksid. Selleks kasuta ikooni tööriistaribal või käsku menüüs Fail.

## Kasutamine

### Peaaken

&kuser; on väga lihtne rakendus. Põhiaknas on näha kaks kaarti: kasutajate ja gruppide nimekiri. Kasutaja või grupi redigeerimiseks tee selle nimel topeltklõps, mis avab kasutaja või grupi omaduste dialoogi.

&kuser;i peaaken
&kuser;i peaaken

### Kasutaja omaduste dialoog

Kasutaja omaduste dialoogil on mitu kaarti.

Kaartide arv sõltub kasutaja konkreetsetest omadustest ning sellest, kas kasutatakse kvoote või mitte. Lisakaardid on ka juhul, kui kasutusel on variparoolid (shadow) või näiteks BSD tüüpi UNIX süsteemides kasutatav `/etc/master.passwd`.

#### Kasutaja info

Kaardil Kasutaja info saab muuta järgmisi elemente:

- Kasutaja ID

- Täielik nimi

- Shell (sisselogimisshellide nimekiri hangitakse failist `/etc/shells`)

- Kodukataloog

- Kaks kontori asukohta

- Aadress

- Parool

#### Kaart Paroolide haldamine

Kaart Paroolide haldamine on näha siis, kui kasutusel on variparoolid (shadow) või näiteks BSD tüüpi UNIX süsteemides kasutatav `/etc/master.passwd`.

Kaardil Paroolide haldamine saab muuta järgmisi konto haldamisega seotud parameetreid:

- Minimaalne päevade arv parooli muutmise vahel

- Päevade arv, pärast mida parool aegub, kui seda ei ole muudetud

- Päevade arv enne aegumist, mil kasutajat hoiatatakse

- Kas ja millal konto suletakse, kui parool on aegunud

- Päev, mil konto aegub

- Klass (BSD süsteemid)

Parooli viimase muutmise kuupäeva näidatakse dialoogi ülaosas.

#### Kaart Kettaruumi piirang

Kaarti Kettaruumi piirang näed tõenäoliselt ainult siis, kui sul on ühendatud vähemalt üks seade, millele on seatud piirangud ehk kvoodid ja mille piirangufail on kättesaadav. Siin saab muuta kõiki piirangutega seotud parameetreid:

- Failide leebe piirang

- Failide karm piirang

- Faili ajapiirang (armuandmisperiood)

- iNode leebe piirang

- iNode karm piirang

- iNode ajapiirang (armuandmisperiood)

Kõiki parameetreid saab muuta iga failisüsteemi puhul, millele on kvoodid sisse lülitatud. Failisüsteeme saab muuta kasti Kettaruumi piiranguga failisüsteem abil.

#### Kaart Grupid

Kaardil Grupid on näha kogu info valitud kasutaja kuulumise kohta gruppidesse. Esmane grupp, kuhu kasutaja kuulub, on näha kastis Esmane grupp. Kasutaja saab lisada suures kastis vastavaid gruppe märkides ka teistesse gruppidesse.

### Grupi omadused

Dialoog Grupi omadused sisaldab kõigi kasutajate nmekirja. Märgi iga kasutaja märkekastid, et lisada ta valitud gruppi.

### Kasutajate või gruppide lisamine, muutmine ja kustutamine

Kasutaja või grupi lisamiseks süsteemi vali menüüst Kasutaja või Grupp käsk Lisa... või klõpsa tööriistaribal nupul Lisa. Valitud kasutajat või gruppi saab samamoodi ka muuta või kustutada.

## &kuser;i kohandamine

### Kasutaja loomise vaikeväärtuste muutmine

Kasutaja loomise vaikeväärtuste muutmiseks kasuta dialoogi Vaikeväärtuste muutmine, mille saab avada menüükäsuga Seadistused &kuser;i seadistamine.... Seal saab muuta vaikeväärtusi, mida kasutatakse uue kasutaja loomisel: shell ja kodukataloog. Saab valida ka selle, kas loomisel tekitatakse kodukataloog või mitte ning kas sellesse kopeeritakse tüüpfailid (standardsed seadistustefailid) või mitte. Samuti saab lubada kasutaja privaatgrupi, mis tekitab koos uue kasutaja loomisega uue isikliku grupi ning kasutaja eemaldamisel kustutab selle.

Uute kasutajate tüüpfaile saab määrata kaardil Asukohad.

## Autorid ja litsents

&kuser;

Rakenduse autoriõigus 1997-2000: Denis Pershin dyp@inetlab.com

Dokumentatsiooni autoriõigus 1997-2000: Denis Pershin dyp@inetlab.com

Dokumentatsiooni autoriõigus 2000: &Matt.Johnston; &Matt.Johnston.mail;

Tõlge eesti keelde Marek Laane bald@starman.ee

&underFDL; &underGPL;
&documentation.index;