# &Qt; ja litsentsi küsimused

Mis see &Qt; üldse on?

&Qt; on kasutajaliideste loomiseks kasutatav klassiteek, mille aluseks on C++. See hõlmab ka paljusid utiliidiklasse, näiteks stringiklassid ja sisendi ning väljundi käsitlemise klassid. See pakub enamiku vidinaid, mida sa &kde; rakendustes kohtad: menüüd, nupud, liugurid &etc; &Qt; on paljudel platvormidel töötav teek, lubades kirjutada koodi, mida saab kompileerida nii &UNIX; süsteemides kui ka &Windows; ja põimitud seadmete korral. Rohkem infot &Qt; kohta leiab aadressilt http://www.qtsoftware.com.

Miks &kde;-s on kasutusel &Qt;?

&Qt; on väga võimas ja võimekas tööriistakomplekt, mis pakub kõike, mida läheb vaja moodsa kasutajaliidese loomiseks. &Qt; on kirjutatud C++ keeles, võimaldades seega objektorienteeritud arendust, mis tagab tõhususe ja koodi korduvkasutuse sellistes mahukates ja ulatuslikes projektides nagu &kde;. Meie arvates on see parim tööriistakomplekt &UNIX; süsteemidele ja kindlasti oleks ränk viga võtta &kde; aluseks midagi muud kui kõige parem.

Aga miks ei ole &kde;-s kasutusel GTK, XForms, Xlib, mis iganes?

Tööriistakomplekte on tõesti üsna palju. Et pakkuda ühtlustatud kasutajaliidest ning hoida ressursside (näiteks mälu) kasutus minimaalne, võib &kde; kasutada neist ainult üht. &Qt; kasuks langes valik ülalmainitud põhjustel.

Aga &Qt; ei ole ju vabavara?

On küll! Alates 4. septembrist 2000. aastal ja &Qt; versioonist 2.2 on selle litsentsiks GPL, mis vastab igati vaba tarkvara vaimule. Alates versioonist 4.5.0 on Qt saadaval ka LGPL litsentsi alusel.

Kas ma võin kirjutada kommertstarkvara &kde; jaoks?

&kde; teeke võib kasutada nii suletud lähtekoodiga kommertstarkvara kui avatud lähtetekstiga kommertstarkvara kirjutamiseks. Kui kirjutad avatud lähtekoodiga tarkvara, võid kasutada &Qt; vaba väljalaset. Kuid suletud lähtekoodiga tarkvara kirjutamisel &Qt; vaba väljalaset kasutada ei tohi, vaid tuleb firmalt Qt Software omandada &Qt; professionaalne väljalase.

Kui soovid rohkem infot, võta otse ühendust firmaga Qt Software.