&Craig.Drummond; &Craig.Drummond.Mail;
Marek
Laane

    bald@smail.ee

Tõlge eesti keelde
2007-08-01
4.0
KDE
KControl
fondid

## Fontide paigaldaja

Selles moodulis saab fonte paigaldada, eemaldada ja hallata. Vaate põhiosa kujutab endast paigaldatud fontide nimekirja, mis on rühmitatud fondipere nime järgi, kusjuures nurksulgudes arv tähistab antud pere paigaldatud stiilide arv. Näiteks font Times võib seal esineda järgmisel kujul:

- Times [4]

  - Tavaline

  - Kaldkiri

  - Rasvane

  - Rasvane kaldkiri

Moodulil on kaks peamist toimimislaadi:

1. Fontide paigaldamine

2. Fontide haldamine

### Fontide paigaldamine

See režiim on mõeldud kasutajatele, kes soovivad ainult fonte paigaldada ja eemaldada ja ei midagi muud. Praegu on selles režiimis järgmised võimalused:

1. Menüü Seadistused. Selle abil saab muuta mooduli režiimi, lülitada suurte fontide eelvaatluse näitamist ning muuta eelvaatluses kasutatavat teksti.

2. Liitkast, kus saab muuta, milliseid fonte näidatakse ja kuhu nad paigaldatakse.

   1. Isiklikud fondid on fondid, mida saad kasutada ainult sina, mitte ka kõik teised.

   2. Süsteemi fondid on kättesaadavad kõigile kasutajatele. Fontide paigaldamine või eemaldamine süsteemis nõuab administraatori õigusi. Neid fonte näidatakse rasvases kirjas, et eristada neid isiklikest fontidest.

   3. Kõik fondid näitab nii isiklikke kui ka süsteemi fonte.

3. Tekstiväli lubab fontide nimekirja filtreerida. Fonte saab filtreerida fondipere või ka stiili nime järgi.

Fondi paigaldamiseks klõpsa nupule Lisa... ja vali failidialoogis vajalikud fondid. Ülalmainitud liitkasti laad määrab, kuhu fondid paigaldatakse.

Fontide eemaldamiseks vali ninekirjas vajalikud fondid ja klõpsa nupule Kustuta...

### Fontide haldamine

Selle režiimi valimine aktiveerib järgmised lisavõimalused:

1. Fontide lubamine ja keelamine.

2. Fontide paigutamine rühmadesse.

3. Täiendavad fontide filtreerimise kategooriad.

   1. Päritolu.

   2. FontConfigi sobivus. See võimaldab sisestada fondipere nime ja näha fondiperet, mida fontconfig tegelikult kasutab.

   3. Fondifail.

   4. Fondifaili asukoht.

   5. Kirjasüsteem.

4. Topeltfontide otsimine.

Selles režiimis asendub liitkast Fontide paigaldamine fondirühmade nimekirjaga.

#### Lubamine ja keelamine

Paljude fontidega kasutajatel võib olla mõttekas lubada teatud ajal ainult kindlad fondid. Seepärast saab siin moodulis keelata konkreetsed fondid või ka terved fondirühmad. Fondi keelamine ei eemalda fonti süsteemist, vaid ainult peidab selle, nii et rakendustes seda enam ei näe. Fondi taaslubamine võimaldab seda uuesti kasutada.

#### Fondirühmad

Juba eelnevalt on määratud neli spetsiaalset fondirühma:

1. Kõik fondid näitab nii isiklikke kui ka süsteemi fonte.

2. Isiklikud fondid on fondid, mida saad kasutada ainult sina, mitte ka kõik teised.

3. Süsteemi fondid on kättesaadavad kõigile kasutajatele. Fontide paigaldamine või eemaldamine süsteemis nõuab administraatori õigusi. Neid fonte näidatakse rasvases kirjas, et eristada neid isiklikest fontidest.

4. Klassifitseerimata näitab kõiki fonte, mida ei ole paigutatud mõnda kasutaja määratud rühma.

Fondi lisamiseks rühma lohista see lihtsalt fontide nimekirjast rühma. Fondi eemaldamiseks rühmast lohista see rühma Kõik fondid.

#### Topeltfondid

Kui süsteemi on paigaldatud palju fonte, võib juhtuda, et neid esineb topelt. Topeltfontide otsimise tööriist uurib läbi süsteemi, et leida fondid, millega on seotud mitu faili. Kui sul on näiteks paigaldatud failid times-ttf ja times.TTF kataloogi /usr/local/share/fonts, siis näeb taustal tegutsev fondimehhanism (FontConfig) ainult üht neist. See tähendab, et kui eemaldad fondi, on see ikka näha, sest eemaldati ainult üks fail. Käesoleva tööriista tegevuse tulemuseks on dialoog, mis loetleb kõik fondid, millel on mitu faili, ja vastavad failid. Kui soovid lasta faili kustutada, klõpsa prügikasti ikooniga veerule.