Andrew
Lake
Marek
Laane

    bald@smail.ee

Tõlge eesti keelde
2009-05-18
0.9
KDE
Süsteemi seadistused
töölaud
teema

## Töölauateema üksikasjad

KDE plasma töölaua teema koosneb mitmest komponendist. See moodul võimaldab kohandada töölaua Plasma teemat oma käe järgi ning soovi korral asendada teema elemente teistest teemadest või failidest pärit elementidega.

Töölaua teema üksikasjad sisaldavad paneeli teema, Kickoffi teema ja muid vaiketeema elemente.

### Kiirtutvustus

Kõigepealt laadi alla mõned teemad, mida soovid kasutada oma töölaua elementide kohandamisel, klõpsates nupule Hangi uus teema...

Seejärel saab hakata kohandama iga elementi, mida soovid muuta, uue teema elementidega: nii võib näiteks paneelil olla Glassified teema jne.

Kui muudatused tehtud, klõpsa nupule Rakenda. Sellega luuakse uus teema nimega (Kohandatud), mida saab valida töölaua välimuse seadistuste dialoogis.

Teade Teade

Et teema üksikasjad töölaual rakenduksid, tuleb töölaua seadistustes määrata teemaks (Kohandatud).

Töölaua seadistuste dialoog Töölaua seadistuste dialoog

Klõpsa oma uue valiku rakendamiseks töölauale nupule Rakenda.

### Kohandatud teema loomine

Mooduli avamisel näeb aktiivse töölauateema elemente. Kui soovid kohandada mõnda muud teemat, vali see elementide loendi kohal rippmenüüst. Sel juhul võetakse rippmenüüs olev teema aluseks uue kohandatud töölauateema loomisel.

Elementide loendis saab iga elemendi korral, mida soovid asendada, valida asenduselemendi vastavast rippmenüüst. Valida võib samalaadse elemendi mõnest teisest teemast või failist. Plasma töölauateema elemendid on SVG-failid, välja arvatud värviskeem, mis on KDE värviskeemifail.

Kui muudatused tehtud, klõpsa nupule Rakenda. Sellega luuakse uus teema nimega (Kohandatud), mida saab valida töölaua välimuse seadistuste dialoogis.

Loendis on ära toodud Plasma töölauateema kõige nähtavamad komponendid. Teisi komponente seal ei leidu. Sinu loodud teema kasutab loendis puuduvaid komponente teemast, mille valisid kohandatud teema loomisel aluseks.

### Kohandatud teema nime määramine

Kohandatud teemale nime andmiseks märgi ruut Rohkem ja pane kirja teema nimi. Samuti võid sinna kirjutada enda nime (autor), teema versiooni ja kirjelduse. Kui kõik tehtud, klõpsa Rakenda.

### Teema eemaldamine

Vali teema elementide kohal asuvast rippmenüüst teema, mida soovid eemaldada. Märgi ruut Rohkem. Valitud teema eemaldamiseks klõpsa nupule Eemalda teema.

### Teema eksportimine failina

Loodud teemat võib jagada ka teistega, eksportides selle failina. Vali oma kohandatud teema elementide loendi kohal asuvas rippmenüüs. Märgi ruut Rohkem. Klõpsa nupule Ekspordi teema failina... Kirjuta zip-faili nimi, mille all teema salvestatakse.