&Richard.Johnson;
Marek
Laane

    bald@smail.ee

Tõlge eesti keelde
2007-07-29
1.01.00
KDE
KControl
KCMDisplay

## Monitor & kuva

See moodul võimaldab muuta mitmeid monitori ja kuvaga seotud seadistusi.

Mooduli muudatused salvestatakse faili `/etc/X11/xorg.conf` ja need on põhiseadistused, mis määravad värskendamissageduse, lahutuse, värvi, voolutarbe ning draiveri seadistuse. Moodul koosneb neljast osast:

- Suurus & ja orientatsioon (vt. )

- Värv & gamma (vt. )

- Riistvara (vt. )

- Voolutarve (vt. )

### Suurus & orientatsioon

See sektsioon võimaldab seadistada ekraani suurust, värskendamist, monitori orientatsiooni ning ka teist ekraani, kui see on olemas.

#### Monitori orientatsioon

Tavaline

  See on vaikevalik. Sel juhul kuvatakse töölauda rõhtsalt.

Vasak serv ülal

  Selle valimisel pööratakse töölaua 90 kraadi päripäeva ehk paremale. Ekraanilahutus on rõhtsalt suurem, nii et see sobib kõige paremini inimestele, kes kirjutavad sageli ning vajavad, et lehekülg oleks pikemalt kuvatud kui tavalise orientatsiooni korral.

Parem serv ülal

  See on sama nagu eelmine, vasak serv ülal, ainult et töölauda pööratakse 90 kraadi vastupäeva ehk vasakule.

Pea peal

  See võimaldab pöörata töölaua rõhtsalt peapeale. Seda on mõttekas kasutada, kui pead näiteks ühendama monitori, mis asub riiulil tagurpidi või muude sarnaste juhtumite korral. Sel juhul kuvatakse töölaua ka tagurpidi monitoris õigesti.

#### Teine ekraan

Esmase ekraani kloon

  See asetab töölaua mõlemale kuvale.

Kaks ekraani

  See laiendab töölauda teisele ekraanile, mis annab kahekordse tööruumi.

#### Ekraani suurus

Väiksem

  Liuguri sellel poolel saab valida väiksema lahutuse.

Suurem

  Liuguri sellel poolel saab valida suurema lahutuse.

#### Lahutus

Rippmenüü

  Rippmenüüst saab valida vajaliku ekraanilahutuse. Sõltuvalt monitorist võib seal olla ka ainult üks valik.

### Värv & gamma

Selles sektsioonis saab seadistada ekraani värvikalibratsiooni, kasutades valmisseadistusi või omaenda loodud seadistust. Kui sa ei ole päris kindel, millised peaksid sinu seadistused olema, siis sobib enamasti vaikimisi värv ja gamma päris hästi.

#### Värvikalibratsiooni pilt

Gamma määrab, kuidas esitab minotir värve.

Värvide täpseks esitamiseks liiguta gammakorrektsiooni liugureid, kuni ruudud sulavad taustaga võimalikult hästi kokku.

#### Ekraan

Rippmenüü

  See võimaldab valida ekraani, mida soovid seadistada. Seal seisab ainult Ekraan 1, kui sul pole just teist monitori.

#### Gammakorrektsioon

Kõik

  See liugur võimaldab määrata korraga punast, rohelist ja sinist värvi.

Punane
Roheline
Sinine

  Siin saab muuta igat värvi eraldi.

#### Sihtgamma

Rippmenüü

  See rippmenüü võimaldab valida mitme valmisseadistuse seast, mida peetakse mitmes mõttes standardseks.

### Riistvara

Selles sektsioonis saab seadistada oma graafikakaardi või -kaartide ning monitori(de) riistvara ja draiverit.

#### Administraatori õigused

Siin muudatuste tegemiseks tuleb klõpsata nupule Administraatori režiim ja anda küsimise peale parool. Sel juhul näed, et nüüd saab kasutada ka nuppe Seadista...

#### Graafikakaart

Selles sektsiooni saab näha oma graafikakaarti ja draiverit ning neid seadistada, kui klõpsad nupule Seadista...

##### Graafikakaardi valimise dialoog

Selles dialoogis saab valida oma graafikakaardi ja kui võimalik, siis ka standard- või kommertsdraiveri ning vajaliku videomälu hulga.

Kui oled valinud nimekirjast graafikakaardi, klõpsa nupule Vali ning laadi kaart ja draiver.

##### Monitori valimise dialoog

Selles dialoogis saab valida nii monitori kui ka pildi formaadi. Võib proovida lasta nupuga Tuvasta monitor oma monitori automaatselt tuvastada ja seadistada. Kui see ei lähe korda, saab monitori nimekirjast käsitsi valida. Rippmenüüs Pildi formaat saab valida kas Standardne 4:3 või Laiekraan 16:9.

### Voolutarve

Selles sektsioonis saab sisse või välja lülitada monitori energiasäästmise režiimi ning määrata jõudeoleku aja, mille järel monitor välja lülitatakse.