# Töölauaefektid

&Mike.McBride; &Mike.McBride.mail;
Marek
Laane

    bald@smail.ee

Tõlge eesti keelde
2009-02-10
&kde; 4.2
KDE
KControl
töölaud
efektid

## Töölauaefektid

### Sissejuhatus

See moodul võimaldab seadistada &kde; töölauaefekte.

Paneel on jagatud nelja kaardi vahel: Üldine, Ekraani servad, Kõik efektid ja Muu.

#### Kaart Üldine

Selle kaardi ülaosas paikneb märkeruut Töölauaefektide lubamine. Kui ruut pole märgitud, on kõik paneelil leiduvad visuaalsed efektid välja lülitatud. Nende muutmiseks märgi ruut.

Märkeruudu all asetsevad mõningad töölauaefektide üldised seadistused, näiteks täiustatud aknahaldus, varjud, mitmesugused animatsioonid, efektid töölaua ja akna vahetamisel ning animatsiooni kiirus.

#### Kaart Ekraani servad

Aktiivsed ekraani servad võimaldavad efektid aktiveerida, viies hiirekursori vastu ekraaniserva. Siin saab määrata, milline efekt aktiveeritakse konkreetse ekraaniserva ja -nurga korral.

Klõps suvalise hiirenupuga ruudukesel ja vali kontekstimenüüst efekt. Rohelise ruudukese puhul on efekt juba omistatud, punane ruuduke tähendab, et efekti ei ole valitud.

Kui otsid sätet, mis lubaks vahetada töölauda hiirekursori viimisel ekraaniserva vastu, siis selle leiab seadistustemooduli Akende käitumine kaardi Muud sektsioonis Aktiivsed töölaua piirded.

#### Kaart Kõik efektid

Selle kaardi põhiosa toob ära kõik saadaolevad efektid, mis on rühmitatud pealkirjade Hõlbustus, Välimus, Silmailu, Fookus ja Tööriistad alla. Akna ülaosas oleva otsingukastiga saab kiiresti leida loendist vajaliku elemendi.

Efekti sisselülitamiseks märgi see ära. Elemendist paremal asuvale teabenupule klõpsates näeb antud elemendi teavet. Mõnel efektil on võimalik ka üht-teist seadistada, sel juhul on otse teabenupu kõrval ka tööriistanupp. Sellele klõpsates avatakse seadistustedialoog.

#### Kaart Muu

Sellel kaardil saab valida komposiidi tüübi (OpenGL või XRender) ning määrata valitud tüübi mõningaid valikuid.