# &dolphin;i käsiraamat

Peter
Penz

    peter.penz@gmx.at

Orville
Bennett

    &Orville.Bennett.mail;

Michael
Austin

    tuxedup@users.sourceforge.net

David
Edmundson

    kde@davidedmundson.co.uk

Alan
Blanchflower
Marek
Laane

    bald@smail.ee

Tõlge eesti keelde
2006
Peter Penz
2006
&Orville.Bennett;
Michael Austin
&FDLNotice;
2008-03-05
1.0.2

&dolphin; on &kde; failihaldur, mille loomisel on eelkõige silmas peetud kasutamismugavust.

KDE
Dolphin
Failihaldur
fail
haldus

## Sissejuhatus

&dolphin; &kde; failihaldur, mille eesmärk on pakkuda kasutajale failide võimalikult hõlpsa ja mugava haldamise võimalust. &dolphin; ei ole kindlasti &konqueror;i võistleja. &dolphin; keskendub ainult failide haldamisele, &konqueror; on aga väga paljude failitüüpide universaalne näitaja. Nii on arendajatel olnud võimalik koondada oma tähelepanu just kasutajaliidesele, et see sobiks võimalikult hästi just failide haldamise nõuetega.

Palun anna kõigist probleemidest või uute omaduste soovidest teada &dolphin;i autorile vigadest teatamise dialoogi kaudu. Selle saab avada rakenduses menüükäsuga Abi Saada vearaport...

## &dolphin;i kasutajaliides

### &dolphin;i omadused

&dolphin; ei ole mõeldud igas mõttes &konqueror;ist erinema. Siiski on selle juures kasutatud teatud paradigmasid, mis eeldavad kasutajalt seniste harjumuste mõningat kohandamist. Allpool püütakse neid selgitada ning näidata, et sel moel on paranenud rakenduse kasutajasõbralikkus.

#### &dolphin;i kasutajaliides

Vaikimisi koosneb &dolphin;i kasutajaliides (1) menüüribast, (2) tööriistaribast, (3) asukoharibast, (4) tööalast, (6) asukohtade paneelist, (7) infopaneelist ja (8) olekuribast.

&dolphin;i pilt &dolphin;i pilt

Asukohariba näitab aktiivse kataloogi asukohta. Asukoharibal on kaks varianti. Vaikimisi valitakse asukoht niinimetatud leivaraasukese vaate järgi. Selles vaates on iga kataloog link, millega saab otsekohe liikuda vastavasse asukohta. Kirje `/home/marek/Dokumendid` on selles vaates 'Home > marek > Dokumendid', kus Home, marek ja Dokumendid on lingid, millele klõpsates saab otsekohe liikuda vastavasse asukohta. See muudab liikumise aktiivsest kataloogist struktuuripuus kõrgemal asuvatesse kataloogidesse palju hõlpsamaks ja intuitiivsemaks. On muidugi ka klassikaline "asukohavaade", mis kujutab endast tekstikasti, kuhu saab kirjutada selle kataloogi täieliku asukoha, millesse soovid liikuda.

Leivaraasukese vaatelt asukohavaatele lülitumiseks klõpsa lihtsalt ala paremas osas. Tagasilülitamiseks klõpsa asukoharibast paremale tekkinud kollasele noolekesele.

&dolphin;i vaikevaate muutmise kohta vaata seadistustest kõnelevat osa.

Tööala näitab aktiivse kataloogi sisu. Seda saab lasta näidata ka "jagatud" režiimis, mille puhul näidatakse kaht kataloogi korraga.

Olekuriba näitab piiratud hulgal andmeid aktiivse kataloogi ja faili kohta, mille kohal parajasti viibib hiirekursor. Kui viia hiirekursor faili kohale, näeb olekuribal failinime, faili suurust ja tüüpi, &eg; JPEG. Kui ükski fail ei ole esile tõstetud ning hiirekursor ei viibi ühegi faili kohal, näeb olekuribal aktiivse kataloogi failide ja kataloogide arvu. Olekuriba näitab alati ka seda, kui palju ruumi on kasutusel parajasti aktiivses ühenduspunktis, ning seda, kui palju on ruumi kokku aktiivses ühenduspunktis (&eg; `/home`).

#### &dolphin;i tööala

&dolphin;i tööala võib näidata kataloogi sisu mitmel moel. Kolm vaaterežiimi on ikoonid, üksikasjad ja veerud. Kõigi puhul võib lubada eelvaatluse näitamise. Selle lubamisel näitavad ikoonid ühtlasi antud faili eelvaatlust.

Ikoonivaade näitab kataloogi sisu failiikooni tüübi abil, &eg; MP3-faili näitab MP3-faili ikoon. Alamkatalooge tähistavad kataloogiikoonid. Kataloogiikoon on defineeritud parajasti kasutatavas &kde; ikooniteemas, kuid kasutaja soovil on võimalik käsitsi muuta konkreetsete kataloogide ikooni. Seda saab teha omaduste dialoogis.

Üksikasjade vaade näitab kataloogi sisu kõrval ka failide lisaomadusi. &dolphin;i vaikeseadistuse korral näidatakse ainult faili suurust ja selle viimase muutmise aega. Näidatavat lisainfot saab muuta, kui teha veerupäisel klõps hiire parema nupuga ja valida teave, mida soovid lasta näidata, samuti menüükäsuga Seadistused&dolphin;i seadistamine.

Veeruvaade võimaldab korraga näha kataloogistruktuuri mitut taset. Iga kord, kui klõpsad kataloogile, ilmub paremal uus paneel, mis näitab antud kataloogi sisu.

Eelvaatluse vaade sarnaneb ikoonivaatega, erinev on ainult see, et kui võimalik, näidatakse faili eelvaatlust. See toimib paljude pildifaili tüüpide puhul, näiteks JPG, PNG, SVG ja veel paljud muud. Eelvaatluse vaade näitab samuti tekstidokumentide 14 esimest rida. &dolphin; suudab eelvaatluse vaates näidata ka &HTML;- ja PDF-failide eelvaatlust. Samuti võib eelvaatluse suurust muuta &dolphin;i seadistustedialoogi abil.

Kataloogi vaate muutmiseks, milles kasutaja parajasti asub, piisab lihtsalt klõpsust selle vaate ikoonile, mida soovitakse kasutada. Seepeale muutub tööala vaade.

&dolphin;i pilt &dolphin;i tööala vaatenupud

&dolphin; võib tööalas näidata kaht kataloogi korraga ühes aknas. Seda nimetatakse tööala poolitamiseks. Tööala poolitamise lubamiseks või keelamiseks klõpsa vastavat ikooni tööriistaribal. Teine võimalus seda teha on kasutada menüükirjet Vaade Poolita.

Kui see on lubatud, poolitatakse tööala. Nüüd saab kasutada kaht eraldi tööala, mõlemal on ka omaette asukohariba. Ühel neist klõpsates muutub see aktiivseks tööalaks. Kui kasutaja lülitab tööala poolitamise välja, jääb näha parajasti aktiivne tööala, mitteaktiivne aga suletakse.

&dolphin;i pilt &dolphin; poolitatud tööala režiimis

&dolphin; jätab tööala vaate meelde kataloogide kaupa. Kui kasutaja näiteks kataloogi `/home/marek/Pildid` vaadates lülitab sisse eelvaatluse vaate, siis järgmine kord samasse kataloogi sisenedes aktiveeritakse samuti eelvaatluse vaade. See on eriti kasulik kataloogide puhul, kus leidub palju pilte. See on aga kasutatav ainult kohalike kataloogide puhul, millies kasutajal on nii lugemise kui ka kirjutamise õigus. &dolphin; jätab meelde ka viimati kasutatud vaaterežiimi, &eg; selle, kas tegemist oli ühtse või poolitatud tööalaga.

&dolphin; võib näidata ka faile ja alamkatalooge, mis on peidetud aktiivses kataloogis, &eg; selliseid faile nagu `.dolphin` ja alamkatalooge nagu `.kde/`.

Peidetud faile ja alamkatalooge saab peitmata failidest ja alamkataloogidest eristada tooni järgi. Peidetud failid ja alamkataloogid on nõrgema tooniga kui peitmata failid ja alamkataloogid.

&dolphin;i pilt &dolphin; näitab peidetud faile ja alamkatalooge

Peidetud failide ja alamkataloogide näitamiseks tuleb valida menüükäsk Vaade Näita peidetud faile.

&dolphin; võib kaaloogi sisu sortida mitmel viisil: nime, kuupäeva ja suuruse järgi ning alanevas järjekorras. See käib ainult aktiivse kataloogi kohta, milles kasutaja parajasti viibib ega mõjuta teisi katalooge. Nagu vaaterežiim, jäetakse ka kataloogi sortimisjärjekord meelde.

Kataloogi sortimisjärjekorra muutmiseks vali menüükäsk Vaade Sorteerimine (&eg; kuupäeva järgi).

#### &dolphin;i paneelid

&dolphin; võimaldab tööalale seada mitu paneeli. Neid saab lubada menüükäsuga Vaade Paneelid. Seejärel saab neid &dolphin;i aknas lohistada, klõpsates paneeli nimel. Paneelid on järgmised:

##### Asukohad

Asukohtade paneel asub vaikimisi akna vasakus servas. See näitab järjehoidjatesse lisatud asukohti. Samuti näitab see arvutiga ühendatud kettaid ja andmekandjaid. Nimekiri vastab asukohtade nimekirjale leivaraasukese menüüs.

##### Info

Informationpaneel näitab täpsemat teavet valitud faili(de) kohta, sealhulgas selle suurust, tüüpi ja viimase muutmise aega. Samuti näeb seal valitud faili suuremat eelvaatlust.

##### Kataloogid

Kataloogipaneel näitab failisüsteemi puuvaatena. See näitab ainult katalooge. Kataloogi valimisel näitab &dolphin; selle sisu.

##### Terminal

See paneel avab terminali otse &dolphin;i tööalas. Terminal avatakse kataloogis, mis on &dolphin;i vaates parajasti aktiivne. Kataloogi muutmine &dolphin;i peavaates muudab ka terminali töökataloogi. Märkus: kataloogi muutmine terminalis ei mõjuta &dolphin;i vaadet. Terminal saab kasutada ainult kohalikke andmekandjaid.

## &dolphin;i kasutamine

### Liikumine &dolphin;is

&dolphin;i peamine failisüsteemis liikuda lubav element on tööala. Aktiivse kataloogi alamkataloogil klõpsates see avatakse. Tööalal failil klõpsates avatakse see antud failitüübi vaikimisi rakendusega.

Failisüsteemis saab liikuda ka tööriistariba abil. See sisaldab kaht nuppu, mis võimaldavad failisüsteemis kiiresti ja hõlpsalt liikuda, nimelt Tagasi ja Edasi.

&dolphin;i pilt &dolphin;i tööriistariba nupud

Tööriistaribale saab lisada uusi nuppe, mis lihtsustavad liikumist või pakuvad kiiret võimalust kasutada &dolphin;i omadusi, &eg; kustutada faile.

&dolphin; näitab kogu aeg kataloogi, mille sisu vaadatakse, asukoharibal ja tiitliribal. Asukoharibal on kaks vaadet. Üks neist on kataloogi asukoha vaade. see näitab aktiivse kataloogi asukohta, &eg; `/usr/share/apps/dolphin/`.

&dolphin;i pilt &dolphin;i kataloogi asukoha vaade

Teine on leivaraasukese vaade. See võimaldab kasutajal liikuda aktiivsest kataloogist ka mitu kataloogi tagasi. See on võimalik tänu liigendatud liidesele, kus näidatakse kõigi eelnevate kataloogide nime, millele klõpsates saab kohe siseneda sellesse kataloogi.

&dolphin;i pilt &dolphin;i leivaraasukese vaade

Leivaraasukese vaatelt asukohavaatele lülitumiseks klõpsa lihtsalt leivaraasukese ala paremale osale või vali menüüst Vaade Liikumisriba Muudetav asukoht . Tagasilülitamiseks klõosa asukohariba paremasse otsa ilmunud kollasele noolele või vali menüüst Vaade Liikumisriba Asendatav asukoht .

&dolphin;i pilt &dolphin;i sirvimisnupp

Kataloogi asukoha vaate puhul saab kasutaja sisestada selle kataloogi täieliku asukoha, kuhu ta tahab siseneda. Selleks tuleb lülitada sirvimisnupuga kataloogi asukoha vaatele või valida menüükäsk Vaade Liikumisriba Muuda asukohta ning seejärel sisestada soovitud kataloogi asukoht. Selle ajal ilmub aadressiriba alla kast, mis näitab kataloogi sisu, kuhu kirjutatav asukoht parajasti osutab. Kasti sisu muutub vastavalt sellele, mida kiorjutad, näidates sisestatud tähega algavaid katalooge ja faile, &eg; `/usr/share/apps/k` korral näidatakse kõike kataloogis leiduvat, mille alguses seisab k-täht.

Leivaraasukese vaate puhul ei saa kataloogi asukohta otse sisestada. Selle asemel tuleb liikuda failisüsteemis kataloogidele ja alamkataloogidele klõpsates.

Failisüsteemis liikumise hõlbustamiseks pakub &dolphin; niinimetatud asukohti. Neiks võib määrata mis tahes asukoha failisüsteemis, sealhulgas virtuaalsed kataloogid, näiteks "trash:/". Asukoha valimisel näidatakse tööalas asukohaga seotud kataloogi või virtuaalset kataloogi.

&dolphin;i pilt &dolphin; avatud järjehoidja nupuga

Asukoha valimiseks peab asukohariba olema leivaraasukese vaates. Majapildiga nupul (nagu selle määrab parajasti kasutatav ikooniteema) klõpsates avaneb rippmenüü kõigi saadaolevate järjehoidjatega. Asukohti näeb ka &dolphin;i asukohtade paneelil. Seda saab kasutada, kui lülitada külgriba järjehoidjate režiimi. Seejärel võib seal klõpsata soovitud asukohale ning vajalik kataloog avataksegi.

### &dolphin;i seadistamine

&dolphin;i seadistamiseks tuleb avada &dolphin;i seadistustedialoog. Seda saab teha menüükäsuga Seadistused&dolphin;i seadistamine...

&dolphin;i seadistustedialoog koosneb kolmest osast: käivitamine, vaaterežiimid ja üldine. Vastava osa valikuid näeb dialoogi parempoolses osas.

&dolphin;i pilt &dolphin; seadistustedialoog üldiste seadistustega

Üldised valikud võimaldavad kasutajal kindlaks määrata mitmed &dolphin;i omadused: kasutaja vaikimisi kodukataloog, &eg; /home/marek, vaikimisi vaaterežiim (kõik kataloogid kasutavad määratud vaadet, kui seda pole nende puhul spetsiaalselt muudetud), kas poolitatud vaade on vaikimisi sisse lülitatud või mitte.

&dolphin;i pilt &dolphin;i seadistustedialoog vaateseadistustega

Vaaterežiimide valikud erinevad mõnevõrra üldistest seadistustest, nimelt on siin kolm eraldi kaarti. Ikoonide kaardil saab määrata ikoonivaate valikuid, &eg; ikoonide suuruse. Üksikasjade kaardil saab määrata üksikasjade vaate valikuid, &eg; seda, millist teavet failide kohta näidatakse. Eelvaatluse kaardil saab määrata eelvaatluse vaate valikuid, &eg; eelvaatluspiltide suuruse.

### Kiirsoovitused

Järgnevalt toome ära mõned soovitused, mille järgimine aitab &dolphin;iga töötades aega kokku hoida.

#### Kiire järjehoidjate lisamine

Parajasti vaadatava kataloogi kiireks lisamiseks järjehoidjatesse tee tööalal klõps hiire parema nupuga ja vali "Lisa asukohtadesse". Ilmub järjehoidjate dialoog, kus tuleb sisestada järjehoidja ning soovi korral valida seda tähistav ikoon.

#### Failide otsimine

&dolphin; võib failisüsteemis faile üles otsida. Kui vajutada &Ctrl;F või valida Tööriistad Faili otsimine..., avatakse &kfind;, mis on valmis kohe otsima aktiivses kataloogis ja selle kõigis alamkataloogides.

#### Andmekandjate ühendamine

Kõige kiirem viis andmekandja ühendamiseks on seadmel klõpsamine. See ühendab seadme ja avab selle &dolphin;is.

#### Tagasivõtmistoimingud

&dolphin; võib tagasi võtta toimingud, mida kasutaja failidega sooritas. Kui näiteks kasutaja viskas faili prügikasti, võib &dolphin; toimingu tühistada ja liigutada faili tagasi kataloogi, kus see varem paiknes. Toimingut saab tühistada menüükäsuga Redigeerimine Võta tagasi: [toimingu nimi] , &eg; Võta tagasi: Nimeta ümber või vajutades &Ctrl;Z.

#### Failide hulgi ümbernimetamine

&dolphin; võib korraga ümber nimetada ka palju faile. Igale failile antakse määratud nimi, millele järgneb arv vastavalt sellele, kui palju faile ümbernimetamiseks valiti, &eg; Testija 1.png, Testija 2.png, Testija 3.png. See on kasulik näiteks siis, kui sul on hulk helifaile, mida tahad nummerdada vastavalt radadele, või digikaamerast hangitud fotosid.

Kui kasutaja soovib korraga ümber nimetada mitu faili, tuleb need kõigepealt valida. Selleks tuleb kas lohistada hiirega üle ümber nimetatavate failide või hoida all klahvi &Ctrl; ja klõpsata kõigile vajalikele failidele. Seejärel tuleb avada hulgi ümbernimetamise dialoog, mida saab teha kiirklahviga F2 või menüükäsuga Fail Nimeta ümber...

Nüüd tuleb sisestada nimi, mida kasutaja tahab failidele anda. Nimes peab esinema ka märk # - kui märki # ei esine, tekib viga, sest just see näitab, et iga faili puhul tuleb kasutada järjest suurimat arvu. Seejärel nimetatakse failid ümber, lisades antud failinimele arvu vastavalt sellele, kui palju on ümbernimetatavaid faile.

#### Valitud failide võrdlemine

&dolphin; võib võrrelda faile, et näha, mille poolest nad erinevad. Failide võrdlemiseks peab olema paigaldatud rakendus &kompare;. &dolphin; saab võrrelda ainult neid faile, mida suudab analüüsida &kompare;.

Kui kasutaja soovib faile võrrelda, tuleb kõigepealt vajalikud failid valida. Seejärel tuleb käivitada rakendus &kompare; menüükäsuga Tööriistad Failide võrdlemine. Siis avatakse &kompare;, mis näitab failide erinevusi.

#### Failide filtreerimine

&dolphin; võib filtreerida tööalal valitud faile tekstistringi abil. Kui näiteks kasutaja soovib filtreerida kõik kataloogis asuvad MP3-failid, saab neid filtreerida stringiga .mp3. Sel juhul kõrvaldatakse vaatest kõik failid, mille nimes ei esine osist .mp3.

Kui kasutaja soovib faile filtreerida, saab seda teha filtririba abil. Sinna tuleb sisestada tekst, mille järgi soovitakse kataloogi filtreerida. Filtririba avamiseks tuleb vajutada &Ctrl;I või valida menüükäsk Tööriistad Filtririba näitamine . Filtririba peitmiseks tuleb vajutada &Esc; või valida uuesti menüükäsk Tööriistad Filtririba näitamine.

## Käskude seletused

### &dolphin;i peaaken

#### Menüü Fail

Fail Loo uus

  Loob aktiivses kataloogis uue objekti.

&Ctrl;N Fail Uus aken

  Avab uue akna.

&Ctrl;&Shift;N Fail Uus kaart

  Avab uue kaardi.

F2 Fail Nimeta ümber

  Nimetab valitud dokumendi või dokumendid ümber.

Del Fail Viska prügikasti

  Viskab valitud faili(d) prügikasti.

&Shift;Del Fail Kustuta

  Kustutab valitud faili(d) jäädavalt, ilma prügikasti viskamata.

&Alt;Return Fail Omadused

  Avab valitud faili(de) omaduste dialoogi.

&Ctrl;Q Fail Välju

  Lõpetab &dolphin;i töö.

#### Menüü Redigeerimine

&Ctrl;Z Redigeerimine Võta tagasi

  Tühistab viimase &dolphin;is sooritatud toimingu.

&Ctrl;X Redigeerimine Lõika

  Lõikab valitud faili(d).

&Ctrl;C Redigeerimine Kopeeri

  Kopeerib valitud faili(d).

&Ctrl;V Redigeerimine Aseta

  Asetab kopeeritud/lõigatud failid aktiivsesse kataloogi.

&Ctrl;A Redigeerimine Vali kõik

  Valib kõik aktiivse kataloogi failid ja kataloogid.

&Ctrl;&Shift;A Redigeerimine Valik teistpidi

  Valib aktiivses kataloogis kõik valimata elemendid ja tühistab valitud elementide valiku.

#### Menüü Vaade

&Ctrl;+ Vaade Suurenda

  Suurendab tööala ikoonide suurust.

&Ctrl;- Vaade Vähenda

  Vähendab tööala ikoonide suurust.

Vaade Vaaterežiim...

  Võimaldab muuta tööala vaadet: kas ikoonid (&Ctrl;1), üksikasjad (&Ctrl;2) või veerud (&Ctrl;3).

vaade Sorteerimine

  Võimaldab muuta, kas elemente sorteeritakse nime, suuruse, kuupäeva, õiguste, omaniku, grupi või tüübi järgi. Alanevalt muudab sortimisjärjekorra vastupidiseks.

Vaade Lisainfo

  Näitab lisateavet eri vaadetes, näiteks suurus, kuupäev, õigused, omanik, grupp või tüüp.

Vaade Eelvaatlus

  Võimaldab näha failisisu sümboolset eelvaatlust eri vaaterežiimides.

Vaade Näita gruppides

  Võimaldab näha aktiivse kataloogi sisu rühmitatuna failitüübi järgi.

&Alt;. Vaade Näita peidetud faile

  Näitab kõiki aktiivse kataloogi peidetud faile ja alamkatalooge.

F3 Vaade Poolita

  Võimaldab tööala poolitamist sisse ja välja lülitada.

F5 Vaade Laadi uuesti

  Laadib aktiivse kataloogi uuesti.

Vaade Peata

  Peatab aktiivse kataloogi sisu laadimise/lugemise.

Vaade Paneelid

  Võimaldab sisse ja välja lülitada eri paneelide näitamise, &eg; Asukohad (F9), Info (F11), Kataloogid (F7) ja Terminal (F4).

&Ctrl;L Vaade Liikumisriba

  Lülitab aadressiriba kaht režiimi: sisestamise režiim ehk Asendatav asukoht ja leivaraasukese režiim ehk Muudetav asukoht.

Vaade Kohanda vaate omadusi...

  Avab vaate omaduste dialoogi.

#### Menüü Liikumine

&Alt;Nool üles Liikumine Üles

  Liigub aktiivsest kataloogist hierarhias kõrgemal asuvasse kataloogi.

&Alt;Nool vasakule Liikumine Tagasi

  Liigub tagasi eelnevalt vaadatud kataloogi.

&Alt;Nool paremale Liikumine Edasi

  Liigub viimati vaadatud kataloogi.

&Alt;Home Liikumine Kodu

  Liigub kasutaja kodukataloogi, &eg; /home/marek.

#### Menüü Tööriistad

&Ctrl;F Tööriistad Faili otsimine...

  Avab &kfind;i aktiivses kataloogis.

&Ctrl;I Tööriistad Filtririba näitamine

  Näitab või peidab filtririba.

Tööriistad Failide võrdlemine

  Võrdleb valitud faile rakenduses &kompare;.

#### Menüü Seadistused

&Ctrl;M Tööriistad Menüüriba näitamine

  Peidab või näitab menüüriba.

Seadistused Tööriistariba näitamine

  Peidab või näitab tööriistariba.

Seadistused Kiirklahvide seadistamine...

  Avab kiirklahvide seadistamise dialoogi.

Seadistused Tööriistaribade seadistamine...

  Avab tööriistariba seadistamise dialoogi.

Seadistused &dolphin;i seadistamine...

  Avab &dolphin;i seadistustedialoogi.

#### Menüü Abi

&help.menu.documentation;

## Muud küsimused

Kas &dolphin; asendab &konqueror;i?

&dolphin; ei ole mõeldud &konqueror;i konkurendiks. &konqueror; on universaalne näitaja, mis suudab näidata &HTML;-lehekülgi, tekstidokumente, katalooge ja veel palju muud, aga &dolphin; on ainult ja ainult failihaldur. See kitsendus on lubanud pöörata tähelepanu asjadele, mida kasutajad ootavad ühelt rakenduselt oma failide haldamisel.

Kuidas lüüa kaasa &dolphin;i arendamisel?

Kõige lihtsam on &dolphin;i arendamisel kaasa lüüa praegustele arendajatele e-kirja saates. Kui kirjutad Peter Penzile (juhtiv arendaja ja projekti juht), mida oskad teha, kui palju saad aega pühendada &etc;, annab ta sulle teada, kuidas saad kõige paremini projektis osaleda. Kui soovid võtta midagi ette dokumentatsiooniga, kirjuta Michael Austinile (dokumentatsiooni hooldaja). Tema oskab sind kõige paremini rakendada, öeldes &eg; kus on vaja midagi lisada või viimistleda ning tutvustada dokumentatsiooni kirjutamise omapära.

Peter Penzi ja Michael Austini e-posti aadressid leiab siitsamast käsiraamatust autorite osast.

Kuhu anda teada vigadest?

Vigadest tasub teatada ainult &dolphin;i ametlikult ilmunud versioonide puhul. Palun ärge teatage vigadest, mis esinevad &dolphin;i arendusversioonidel, sest pideva arendamise tõttu võib seal pidevalt midagi viga olla.

Ametlik veateadete esitamise kanal on &kde; vigade jälgimise süsteem. &kde; vigade jälgimise süsteemi aadress on http://bugs.kde.org.

Kuhu anda teada uute võimaluste soovidest?

Ametlik uute võimaluste taotlemise kanal on &kde; vigade jälgimise süsteem.

## Autorid ja litsents

&dolphin;

Rakenduse autoriõigus 2005, 2006: Peter Penz peter.penz@gmx.at

Kaasautorid:

- Cvetoslav Ludmiloff ludmiloff@gmail.com

- Stefan Monov logixoul@gmail.com

- Michael Austin tuxedup@users.sourceforge.net

- &Orville.Bennett; &Orville.Bennett.mail;

Dokumentatsiooni autoriõigus 2005: Peter Penz peter.penz@gmx.at

Dokumentatsiooni autoriõigus 2006: &Orville.Bennett;&Orville.Bennett.mail;

Dokumentatsiooni autoriõigus 2006: Michael Austin tuxedup@users.sourceforge.net

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

### &dolphin;i hankimine

&install.intro.documentation;

### Kompileerimine ja paigaldamine

&install.compile.documentation;

&documentation.index;