Ben
Cooksley
&Anne-Marie.Mahfouf;
Marek
Laane

    bald@smail.ee

Tõlge eesti keelde
2009-04-09
&kde; 4.3
KDE
Süsteemi seadistused
Solid
toimingud
seadmed
riistvara

## Uute seadmete toimingud

### Sissejuhatus

See moodul võimaldab kindlaks määrata toimingud, mida pakutakse siis, kui masinaga ühendatakse uus seade.

Seadme toimingute halduri pilt Seadme toimingute halduri pilt

Siin näeb kõiki võimalikke toiminguid, mida saab pakkuda uue seadme ühendamisel. Pane tähele, et need on saadaval ainult teatavatel tingimustel.

- Lisa palub sisestada uue toimingu nime ning avab siis dialoogi, kus saab toimingu omadused kindlaks määrata. Kui sa ei määra dialoogis kõiki vajalikke üksikasju, toiming kustutatakse.

- Muuda võimaldab muuta nime, ikooni, käivitatavat käsku ja tingimusi, mis peavad olema täidetud, et toimingut üldse näidataks.

- Unusta/Kustutamine ei ole võimalik/Eemalda võimaldab erinevaid asju sõltuvalt sellest, kas toimingut pakub süsteem või oled selle ise loonud. Muudatusi saab unustada ainult süsteemsete toimingute puhul ja kui muudatusi ei ole, siis neid toiminguid kustutada ei saa. Kasutaja loodud toiminguid võib aga täielikult eemaldada, kaasa arvatud kõik muudatused, mida neis on tehtud.

### Toimingu lisamine

Nupp Lisa avab dialoogi, kus saab sisestada uue toimingu nime.

Toimingu lisamise dialoogi pilt Toimingu lisamise dialoogi pilt

Toimingu nimi peaks korrektselt kirjeldama toimingut. Pärast nime sisestamist ja klõpsamist nupule OK avatakse toimingu muutmise dialoog, kus saab kindlaks määrata toimingu omadused.

### Toimingu muutmine

See dialoog võimaldab muuta valitud toimingu seadistusi.

Toimingu muutmise dialoogi pilt Toimingu muutmise dialoogi pilt

See hülmab ikooni, toimingu nime, käivitatavat käsku ja mitmesuguseid nõudeid. Ikooni saab muuta sellele klõpsates. Nõudeid näidatakse puuna, kusjuures ülemine element peab olema tõene, et toimingut näidataks. Iga element võib olla kas "konteiner" või "nõue", mis valitakse elemendi lisamisel. Ainult konteineril võib olla alamelemente.

Konteiner võib olla kaht tüüpi, mis määravad, kuidas käsitletakse tingimusi. Sobima peavad kas kõik või vähemalt üks tingimus.

Nõudeid on samuti kaht tüüpi. Kui seade neile vastab, on nad tõesed, kui mitte, siis väärad.

Nõude lisamine

  Seda saab kasutada ainult konteineri puhul ning see võimaldab valida nõude tüübi ja määrata kindlaks teatavad algsed üksikasjad.

Nõude muutmine

  Seda saab kasutada ainult siis, kui valitud on sobiv element. See võimaldab muuta konkreetse elemenditüübi mitmesuguseid üksikasju.

Nõude kustutamine

  Seda saab kasutada kõigi elementide, välja arvatud juurelemendi puhul. Kui konteiner sisaldab mingeid nõudeid, kustutatakse ka need.

### Nõude muutmne

See dialoog võimaldab muuta mitmesuguseid konteineri üksikasju ning näitab erinevat teavet sõltuvalt valitud elemendi tüübist.

Konteineri tüüp

  Muuta saab ainult üht asja, nimelt loogilist sobivust. See võib olla kas "kõik peavad sobima" või "vähemalt üks peab sobima". Seda kasutatakse määramaks, kas konteiner on tõene.

Elemendi tüüp

  Siin on mitmeid seadistusi, mõnel alamtüübil rohkem kui teistel.

  Piirangu tüüp

    Siin on ainult kaks valikut: on väärtuse tüüp ja väärtust võrreldakse. Esimene kontrollib, kas seade on ikka valitud tüüpi. Teine võrdleb seadme väärtust sinu määratud väärtusega.

  Seadme tüüp

    Siin saab valida seadme tüübi. Sellega saab piirata väärtuste valikut nende võrdlemisel.

  Väärtuse nimi

    Seda saab kasutada ainult siis, kui valitud on "väärtuse võrdlemine". See võimaldab valida kontrollitava seadme väärtuse.

  On võrdne/Ei ole võrdne

    See määrab, millist laadi sobivust taotletakse väärtuse võrdlemisel. Selle kõrval saab kindlaks määrata kontrollitava teksti.